DTAC จับมือ 2 พันธมิตร “CSC-IT CITY” ขยายช่องทางขาย-บริการกว่า 400 สาขาทั่วประเทศ
DTAC จับมือ 2 พันธมิตร "CSC-IT CITY" ขยายช่องทางขาย-บริการกว่า 400 สาขาทั่วประเทศ
DTAC จับมือ 2 พันธมิตร "CSC-IT CITY" ขยายช่องทางขาย-บริการกว่า 400 สาขาทั่วประเทศ
30 ม.ค. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ระบุว่า บริษัทวางกลยุทธ์สร้างความเติบโตอย่างยั่งยืน ไม่หยุดรุกตลาด จับมือสองพันธมิตรผู้จำหน่ายมือถือสมาร์ทโฟนชั้นนำของไทย บริษัท คอมพิวเตอร์ซีสเท็ม คอนเน็คชั่น อินเตอร์แนชชั่นแนล จำกัด หรือ CSC และ บริษัท ไอที ซิตี้ จำกัด (มหาชน) ขยายช่องทางการจัดจำหน่ายผลิตภัณฑ์ดีแทค เช่น ซิมรายเดือน ซิมเติมเงิน โปรเสริม สมาร์ทโฟน และอุปกรณ์ไอที เพิ่มช่องทางการจัดจำหน่ายสินค้าและบริการของดีแทคให้เข้าถึงลูกค้าได้มากขึ้น พร้อมผนึกกำลังมอบข้อเสนอโปรโมชั่น ที่พิเศษคุ้มค่าในงานไทยแลนด์ โมบายล์ เอ็กซ์โป 2020 ในวันที่ 30 ม.ค. – 2 ก.พ. ที่ไบเทคบางนาและที่ร้านค้า IT CITY และ CSC ทุกสาขาทั่วประเทศ
โดย นางสาวทิพยรัตน์ แก้วศรีงาม รองประธานเจ้าหน้าที่บริหาร กลุ่มงานขาย DTAC เปิดเผยว่า ดีแทคมุ่งมั่นที่จะสร้างความเติบโตอย่างยั่งยืน โดยมีกลยุทธ์การดำเนินธุรกิจในปี 2563 ด้วยการไม่หยุดพัฒนาประสบการณ์ใช้งานของลูกค้า ไปพร้อมกับการขยายโครงข่ายให้แข็งแกร่งขึ้นอย่างต่อเนื่อง ซึ่งการมอบประสบการณ์ใช้งานที่ดีที่สุดให้กับลูกค้า เริ่มตั้งแต่จุดขายสินค้าและบริการ ที่ดีแทคให้ความสำคัญ เพื่อให้ลูกค้าได้รับประสบการณ์ที่ดีเหมือนกันในทุกช่องทาง
สำหรับความร่วมมือกับ CSC และ IT CITY ในครั้งนี้ จะเป็นการเพิ่มช่องทางการจัดจำหน่ายสินค้าและบริการของดีแทคให้เข้าถึงลูกค้าได้มากซึ่งคาดว่าจำนวนสาขาของทั้ง CSC และ IT CITY จะมีสาขาเพิ่มขึ้นมากกว่า 400 สาขาภายในสิ้นปีนี้ นอกจากนี้ยังมีแผนขยายความร่วมมือในรูปแบบของแฟรนไชส์ดีแทคอย่างเป็นทางการ ในรูปโฉมร้านดีแทค เซ็นเตอร์ ในช่วงแรก 4-10 สาขา และตั้งเป้าเปิดสาขาเพิ่มเติม เพื่อกระจายผลิตภัณฑ์และบริการของดีแทคให้เข้าถึงลูกค้าทั่วประเทศ”
ด้าน นายพิชัย นีรนาทโกมล ประธานเจ้าหน้าที่บริหาร บริษัท คอมพิวเตอร์ซีสเท็มคอนเน็คชั่น อินเตอร์แนชชั่นแนล จำกัด หรือ CSC  เปิดเผยว่า สำหรับทาง CSC ถือว่าเป็นผู้จำหน่ายมือถือสมาร์ทโฟน อันดับต้นๆ ในประเทศไทย ที่มีประสบการณ์มายาวนานถึง 37 ปี ในวงการมือถือ ปัจจุบันได้มีการขยายสาขาการให้บริการลูกค้าตามจุดต่างๆ มากกว่า 350 สาขาทั่วประเทศ และมีแผนที่จะขยายสาขาเพิ่มในปี 2563 เพื่อให้ผู้บริโภคได้เลือกซื้ออุปกรณ์มือถือ สมาร์ทโฟน พร้อมดูแลเรื่องบริการหลังการขายให้ลูกค้าได้มากขึ้น พร้อมให้บริการทดลองใช้งานเครื่องสมาร์ทโฟนรุ่นใหม่อย่างใกล้ชิดพร้อมคำแนะนำจากผู้เชี่ยวชาญ รวมถึงมอบข้อเสนอแคมเปญพิเศษ พร้อมของสมนาคุณอีกมากมาย
ส่วน นายโสภณ  อิงค์ธเนศ กรรมการผู้อำนวยการ  บริษัท ไอที ซิตี้ จำกัด (มหาชน) หรือ IT CITY เปิดเผยว่า ด้วยแคมเปญพิเศษ MAX PROTECTION ประกันมือถือ 2 ปีที่ดีกว่าของ IT CITY และ CSC ร่วมกัน เป็นการมอบสิทธิพิเศษให้กับลูกค้า เพื่อสร้างความสุขใจให้ผู้ใช้งาน น่าจะตอบโจทย์ในเรื่องของบริการหลังการขาย ในการซื้อมือถือได้เป็นอย่างดี
ทั้งนี้จากความร่วมมือเป็นเอ็กซ์คลูซีฟพาร์ทเนอร์ ครั้งนี้ ดีแทค CSC และ IT CITY จึงจัดโปรโมชั่นพิเศษเพื่อมอบเป็นของขวัญให้กับลูกค้าต้อนรับปีหนูทอง โดยยกขบวนโทรศัพท์มือถือมาลดราคาพิเศษสุดคุ้มในงาน Thailand Mobile Expo วันที่ 30-31 มกราคม และวันที่ 1-2 กุมภาพันธ์ 2563 และที่ร้าน CSC และ IT CITY เท่านั้น